**projektas**

**reg. Nr. T-16**

**2.13.darbotvarkės klausimas**

**Pasvalio rajono savivaldybės taryba**

**Sprendimas**

**DĖL Pasvalio r. DAUJĖNŲ pagrindinės mokyklos reorganizavimo ir reorganizavimo sąlygų aprašo patvirtinimo**

2020 m. vasario d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 2 dalies 21 punktu, Lietuvos Respublikos civilinio kodekso 2.97 straipsnio 6 dalimi, 2.99 straipsnio 1 ir 2 dalimis, 2.101. ir 2.103 straipsniais, Lietuvos Respublikos biudžetinių įstaigų įstatymo 14 straipsniu, Lietuvos Respublikos švietimo įstatymo 44 straipsnio 2 ir 6 dalimis, Mokyklų, vykdančių formaliojo švietimo programas, tinklo kūrimo taisyklėmis, patvirtintomis Lietuvos Respublikos Vyriausybės 2011 m. birželio 29 d. nutarimu Nr. 768 „Dėl mokyklų, vykdančių švietimo programas, tinklo kūrimo tvarkos patvirtinimo“ (su visais aktualiais pakeitimais), Pasvalio rajono savivaldybės tarybos 2019 m. gruodžio 18 d. sprendimu Nr. T1-244 ,,Dėlsutikimo reorganizuoti Pasvalio r. Daujėnų pagrindinę mokyklą, išdalijant jos teises ir pareigas Pasvalio Lėvens pagrindinei mokyklai ir Pasvalio r. Pumpėnų gimnazijai“, Pasvalio rajono savivaldybės taryba nusprendžia:

1. Reorganizuoti iki 2020 m. rugpjūčio 31 d. Pasvalio r. Daujėnų pagrindinę mokyklą su Kriklinių pradinio ugdymo skyriumi, skaidymo būdu išdalijant jos teises ir pareigas Pasvalio Lėvens pagrindinei mokyklai ir Pasvalio r. Pumpėnų gimnazijai.

2. Patvirtinti Pasvalio r. Daujėnų pagrindinės mokyklos reorganizavimo, išdalijant jos teises ir pareigas Pasvalio Lėvens pagrindinei mokyklai ir Pasvalio r. Pumpėnų gimnazijai, sąlygų aprašą

(pridedama).

3. Pavesti Pasvalio rajono savivaldybės administracijos direktoriui spręsti organizacinius klausimus, susijusius su Pasvalio r. Daujėnų pagrindinės mokyklos mokyklos reorganizavimu.

4. Sprendimas įsigalioja nuo 2020 m. vasario 27 d.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Švietimo ir sporto skyriaus vyr. specialistė

V. Bajoriūnaitė

2020-01-27

Suderinta DVS Nr. RTS-15

Pasvalio rajono savivaldybės tarybai

**AIŠKINAMASIS RAŠTAS**

**DĖL Pasvalio r. DAUJĖNŲ pagrindinės mokyklos reorganizavimo ir reorganizavimo sąlygų aprašo patvirtinimo**

2020-01-27

Pasvalys

**1. Problemos esmė.**

Reorganizuoti iki 2020 m. rugpjūčio 31 d. Pasvalio r. Daujėnų pagrindinę mokyklą su Kriklinių pradinio ugdymo skyriumi, skaidymo būdu išdalijant jos teises ir pareigas Pasvalio Lėvens pagrindinei mokyklai ir Pasvalio r. Pumpėnų gimnazijai bei patvirtinti reorganizavimo sąlygų aprašą.

**2. Kokios siūlomos naujos teisinio reguliavimo nuostatos ir kokių rezultatų laukiama.** Patvirtinti Pasvalio r. Daujėnų pagrindinės mokyklos reorganizavimo sąlygų aprašą.

**3. Skaičiavimai, išlaidų sąmatos, finansavimo šaltiniai.**

Priėmus sprendimą bus vykdomos Pasvalio r. Daujėnų pagrindinės mokyklos reorganizavimo procedūros, numatytos Reorganizavimo sąlygų apraše.

Vadovaujantis Civiliniu kodeksu Reorganizavimo sąlygų aprašas tvirtinamas po 30 d. nuo jo paskelbimo (paskelbtas 2020 m. sausio 27 d.).

**4. Numatomo teisinio reguliavimo poveikio vertinimo rezultatai** (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu)**, galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Nėra.

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.**

Nėra.

**6. Sprendimo projekto iniciatoriai.**

Švietimo ir sporto skyrius.

**7. Sprendimo projekto rengimo metu gauti specialistų vertinimai ir išvados.**

Nėra.

Švietimo ir sporto skyriaus Virginija Bajoriūnaitė

vyriausioji specialistė

PATVIRTINTA

Pasvalio rajono savivaldybės tarybos

2020 m. vasario d. sprendimu Nr. T1-

**PASVALIO R. DAUJĖNŲ PAGRINDINĖS MOKYKLOS**

**REORGANIZAVIMO, išdalijant jos teises ir pareigas Pasvalio lėvens pagrindinei mokyklai ir Pasvalio r. Pumpėnų gimnazijai,**

**SĄLYGŲ APRAŠAS**

**I SKYRIUS**

**BENDROSIOS NUOSTATOS**

1. Pasvalio r. Daujėnų pagrindinės mokyklos reorganizavimo, išdalijant jos teises ir pareigas Pasvalio Lėvens pagrindinei mokyklai ir Pasvalio r. Pumpėnų gimnazijai, sąlygų aprašas (toliau – Aprašas) nustato Daujėnų pagrindinės mokyklos reorganizavimo skaidymo būdu išdalijant jos teises ir pareigas Pasvalio Lėvens pagrindinei mokyklai ir Pasvalio r. Pumpėnų gimnazijai sąlygas.

2. Aprašas parengtas vadovaujantis Lietuvos Respublikos civilinio kodekso 2.95 ir 2.96 straipsniais, 2.97 straipsnio 6 dalimi, 2.99 straipsnio 1 ir 2 dalimis, 2.101 ir 2.103 straipsniais, Lietuvos Respublikos biudžetinių įstaigų įstatymo 4 straipsnio 2 dalimi, 3 dalies 4 ir 7 punktais, 4 dalimi, 14 straipsniu, Lietuvos Respublikos vietos savivaldos įstatymo 16 straipsnio 2 dalies 21 punktu, Lietuvos Respublikos švietimo įstatymo 44 straipsnio 2 ir 6 dalimis, Mokyklų, vykdančių formaliojo švietimo programas, tinklo kūrimo taisyklėmis, patvirtintomis Lietuvos Respublikos Vyriausybės 2011 m. birželio 29 d. nutarimu Nr. 768 „Dėl mokyklų, vykdančių švietimo programas, tinklo kūrimo tvarkos patvirtinimo“ (su visais aktualiais pakeitimais).

**II SKYRIUS**

**REORGANIZAVIME DALYVAUJANČIOS ĮSTAIGOS**

3. Reorganizuojamas juridinis asmuo:

3.1. pavadinimas – Pasvalio r. Daujėnų pagrindinė mokykla;

3.2. teisinė forma – biudžetinė įstaiga;

3.3. buveinė – Baluškių g. 4, Daujėnų mstl., LT-39207, Pasvalio r.;

3.4. juridinio asmens kodas – 190616249;

3.5. registras, kuriame kaupiami ir saugomi duomenys apie juridinį asmenį – Juridinių asmenų registras;

3.6. savininkas – Pasvalio rajono savivaldybė, savininko teises ir pareigas įgyvendinanti institucija – Pasvalio rajono savivaldybės taryba.

4. Dalyvaujantys reorganizavime juridiniai asmenys:

4.1. pavadinimas – Pasvalio Lėvens pagrindinė mokykla;

4.1.1. teisinė forma – biudžetinė įstaiga;

4.1.2. buveinė – Kalno g. 34, LT-39121 Pasvalys;

4.1.3. juridinio asmens kodas – 290615290;

4.1.4. registras, kuriame kaupiami ir saugomi duomenys apie juridinį asmenį – Juridinių asmenų registras;

4.1.5. savininkas – Pasvalio rajono savivaldybė, savininko teises ir pareigas įgyvendinanti institucija – Pasvalio rajono savivaldybės taryba.

4.2. pavadinimas – Pasvalio r. Pumpėnų gimnazija;

4.2.1. teisinė forma – biudžetinė įstaiga;

4.2.2. buveinė – Panevėžio g. 53, LT-39235 Pumpėnų mstl., Pasvalio r.;

4.2.3. juridinio asmens kodas – 190615485;

4.2.4. registras, kuriame kaupiami ir saugomi duomenys apie juridinį asmenį – Juridinių asmenų registras;

4.2.5. savininkas – Pasvalio rajono savivaldybė, savininko teises ir pareigas įgyvendinanti institucija – Pasvalio rajono savivaldybės taryba.

**III SKYRIUS**

**REORGANIZAVIMO BŪDAS, PASIBAIGIANTI BIUDŽETINĖ ĮSTAIGA IR PO REORGANIZAVIMO TĘSIANČIOS VEIKLĄ BIUDŽETINĖS ĮSTAIGOS, REORGANIZAVIMO TIKSLAS IR PO REORGANIZAVIMO VEIKSIANČIŲ ĮSTAIGŲ TEISES IR PAREIGAS ĮGYVENDINANTI INSTITUCIJA**

5. Pasvalio r. Daujėnų pagrindinė mokykla su Kriklinių pradinio ugdymo skyriumi reorganizuojama skaidymo būdu, ją išdalijant reorganizavime dalyvaujantiems asmenims – Pasvalio Lėvens pagrindinei mokyklai ir Pasvalio r. Pumpėnų gimnazijai.

6. Pasvalio r. Daujėnų pagrindinė mokykla su Kriklinių pradinio ugdymo skyriumi po reorganizavimo baigia savo veiklą kaip juridinis asmuo ir tampa struktūrinėmis dalimis:

6.1. Pasvalio Lėvens pagrindinės mokyklos – skyriumi, kurio pavadinimas: Pasvalio Lėvens pagrindinės mokyklos Daujėnų skyrius (adresas – Baluškių g. 4, Daujėnų mstl., LT-39207, Pasvalio r.);

6.2. Pasvalio r. Pumpėnų gimnazijos – skyriumi, kurio pavadinimas: Pasvalio r. Pumpėnų gimnazijos Kriklinių skyrius (adresas – Kriklinių k., LT-39223, Pasvalio r.).

7. Veiklą po reorganizavimo tęs juridiniai asmenys:

7.1. Pasvalio Lėvens pagrindinė mokykla (adresas – Kalno g. 34, LT-39121 Pasvalys) su Pasvalio Lėvens pagrindinės mokyklos Daujėnų skyriumi (adresas – Baluškių g. 4, Daujėnų mstl., LT-39207, Pasvalio r.), Pasvalio Lėvens pagrindinės mokyklos Ustukių skyriumi (adresas – Parko g. 2, Ustukių k., Pasvalio apyl. sen., LT-39101 Pasvalio r.), Pasvalio Lėvens pagrindinės mokyklos Valakėlių skyriumi (adresas – Ateities g. 2, Valakėlių k., Pasvalio apyl. sen., LT-39112 Pasvalio r.), Pasvalio Lėvens pagrindinės mokyklos Žilpamūšio daugiafunkciu centru (adresas – Vileišių g. 10, Žilpamūšio k., Saločių sen., LT-39440, Pasvalio r.);

7.2. Pasvalio r. Pumpėnų gimnazija (adresas – Panevėžio g. 53, LT-39235 Pumpėnų mstl., Pasvalio r.) su Pasvalio r. Pumpėnų gimnazijos Kalno skyriumi (adresas – Aukštagojaus g. 8, Kalno k., Pumpėnų sen., Pasvalio r.); Pasvalio r. Pumpėnų gimnazijos Kriklinių skyriumi (adresas – Žalioji g. 2, Kriklinių k., LT-39223, Pasvalio r.); Pasvalio r. Pumpėnų gimnazijos Mikoliškio skyriumi (adresas – Pušaloto g. 18, Mikoliškio k., LT-39015 Pušaloto sen., Pasvalio r.).

8. Reorganizavimo tikslas – optimizuoti Pasvalio rajono savivaldybės švietimo įstaigų tinklą, racionaliau panaudoti įstaigų ugdymo organizavimo ir valdymo, mokymo, švietimo pagalbos bei aplinkos lėšas.

9. Po reorganizavimo veiksiančių biudžetinių įstaigų – Pasvalio Lėvens pagrindinės mokyklos ir Pasvalio r. Pumpėnų gimnazijos – savininko teises ir pareigas įgyvendinanti institucija – Pasvalio rajono savivaldybės taryba.

**IV SKYRIUS**

**JURIDINIO ASMENS PASIBAIGIMO DATA BEI TEISIŲ IR PAREIGŲ PERDAVIMAS**

10. Pasibaigus reorganizavimui, baigiasi Pasvalio r. Daujėnų pagrindinės mokyklos teisės ir pareigos. Teisės ir pareigos pereina 2020 m. rugsėjo 1 d. po reorganizavimo tęsiančioms veiklą:

10.1. Pasvalio Lėvens pagrindinei mokyklai – Daujėnų pagrindinės mokyklos funkcijos (be Kriklinių pradinio ugdymo skyriaus).

10.2. Pasvalio r. Pumpėnų gimnazijai – Pasvalio r. Daujėnų pagrindinės mokyklos Kriklinių pradinio ugdymo skyriaus funkcijos.

11. Pasvalio r. Daujėnų pagrindinė mokykla po reorganizavimo kaip juridinis asmuo savo veiklą baigia nuo jos išregistravimo iš VĮ Registrų centro Juridinių asmenų registro dienos, bet ne vėliau kaip 2020 m. rugpjūčio 31 d.

**V SKYRIUS**

**REORGANIZAVIMO ETAPAI IR VYKDYTOJAI**

12. Reorganizavimą vykdo reorganizuojamo juridinio asmens Pasvalio r. Daujėnų pagrindinės mokyklos ir reorganizavime dalyvaujančių juridinių asmenų Pasvalio Lėvens pagrindinės mokyklos ir Pasvalio r. Pumpėnų gimnazijos direktoriai.

13. Apie Pasvalio r. Daujėnų pagrindinės mokyklos reorganizavimo skaidymo būdu, ją išdalijant Pasvalio Lėvens pagrindinei mokyklai ir Pasvalio r. Pumpėnų gimnazijai, sąlygų aprašo parengimą paskelbiama Pasvalio r. Daujėnų pagrindinės mokyklos interneto svetainėje www.daujenumokykla.pasvalys.lt*,* Pasvalio Lėvens pagrindinės mokyklos interneto svetainėje [http://www.](http://www.krincinomokykla.lt)levuo.pasvalys.lt, Pasvalio r. Pumpėnų gimnazijos interneto svetainėje www.pumpenu.pasvalys.lm.lt bei Pasvalio rajono savivaldybės interneto svetainėje www.pasvalys.lt.

14. Valstybinio socialinio draudimo fondo valdybos Panevėžio skyriui teisės aktų nustatyta tvarka pateikia pranešimą apie apdraustųjų darbuotojų valstybinio socialinio draudimo pabaigą, nurodydamas apdraustuosius, kurių valstybinis socialinis draudimas nutraukiamas Pasvalio r. Daujėnų pagrindinėje mokykloje ir bus tęsiamas Pasvalio Lėvens pagrindinėje mokykloje ir Pasvalio r. Pumpėnų gimnazijoje (atsakingi vykdytojai – reorganizuojamas juridinis asmuo ir reorganizavime dalyvaujantys juridiniai asmenys).

15. VĮ Registrų centro Juridinių asmenų registrui dokumentai, reikalingi reorganizuojamo juridinio asmens statusui įregistruoti, pateikiami ne vėliau, kaip pirmą reorganizavimo sąlygų paskelbimo dieną (atsakingi vykdytojai – reorganizuojamas juridinis asmuo ir reorganizavime dalyvaujantys juridiniai asmenys).

16. Apie reorganizuojamos įstaigos reorganizavimo sąlygų sudarymą pranešama raštu visiems juridinio asmens kreditoriams, paslaugų teikėjams (atsakingi vykdytojai – reorganizuojamas juridinis asmuo ir reorganizavime dalyvaujantys juridiniai asmenys).

17. Pasvalio r. Daujėnų pagrindinės mokyklos direktorius teisės aktų nustatyta tvarka:

17.1. apie mokyklos reorganizavimą raštu informuoja Pasvalio r. Daujėnų pagrindinės mokyklos mokinius ir jų tėvus;

17.2. informuoja darbuotojus apie darbo sąlygų pasikeitimą nuo 2020 m. rugsėjo 1 d. arba darbo sutarčių nutraukimą, rengia konsultacijas su mokyklos darbuotojų atstovais apie darbo sąlygų pasikeitimą ir (ar) galimą atleidimą iš darbo, kad būtų išvengta numatomų pertvarkymo neigiamų pasekmių arba jos būtų sušvelnintos.

17.3. įspėja darbuotojus, kurių pareigybės perkeliamos į Pasvalio Lėvens pagrindinę mokyklą ir Pasvalio r. Pumpėnų gimnaziją apie darbo sąlygų pasikeitimą. Jei darbuotojai sutinka, sudaromas darbdavių susitarimas dėl darbuotojų perkėlimo į kitą darbovietę. Jei darbuotojai nesutinka dirbti pakeistomis darbo sąlygomis, jie teisės aktų nustatyta tvarka atleidžiami iš darbo.

18. Pasvalio r. Daujėnų pagrindinės mokyklos direktoriui įspėjimą apie darbo sutarties sąlygų pasikeitimą ir (arba) darbo sutarties nutraukimą pasirašo Pasvalio rajono savivaldybės meras.

**VI SKYRIUS**

**TURTO, DOKUMENTŲ IR PRIEVOLIŲ PERĖMIMAS**

19. Reorganizuojamos įstaigos turtas 2019 m. rugsėjo 30 d.:

Pasvalio r. Daujėnų pagrindinės mokyklos (įsigijimo savikaina) ilgalaikis turtas (materialusis ir nematerialusis): pastatai ir statiniai – 174 772,12 Eur, infrastruktūros ir kiti statiniai – 4 100 Eur, mašinos ir įrenginiai – 6313,46 Eur, transporto priemonės – 36 115,64 Eur, baldai ir biuro įranga – 51 552,66 Eur, kitas ilgalaikis materialusis turtas – 15 404,46 Eur, nematerialusis turtas – 745,18 Eur. Iš viso ilgalaikio turto: 289 003,52 Eur. Pagal panaudos sutartis gautas turtas – 41 783,06 Eur, pagal panaudos sutartis atiduotas turtas – 7 231,68 Eur, ūkinis inventorius (nebalansinė sąskaita) – 131 941,79 Eur, atsargos (medžiagos, kuras, atsarginės dalys) – 1 201,94 Eur. Įsiskolinimas tiekėjams už prekes ir paslaugas 2019 m. rugsėjo 30 d. – 3 283,17 Eur, su darbo santykiais susiję įsipareigojimai – 2 5871,54 Eur. Šie duomenys bus tikslinami perdavimo metu.

20. Iki 2020 m. rugpjūčio 31 d. atliekamas Pasvalio r. Daujėnų pagrindinės mokyklos turto ir atsiskaitymų inventorizavimas; 2020 m. rugpjūčio 31 d. duomenimis inventorizuotas turtas valdyti, naudoti ir disponuoti juo patikėjimo teise Pasvalio rajono savivaldybės tarybos sprendimais bei Pasvalio rajono savivaldybės administracijos direktoriaus įsakymais teisės aktų nustatyta tvarka perduodamas Pasvalio Lėvens pagrindinei mokyklai ir Pasvalio r. Pumpėnų gimnazijai iki 2020 m. rugpjūčio 31 d. (atsakingas vykdytojas – reorganizuojama įstaiga). Turto perdavimo ir priėmimo aktus iki 2020 m. rugpjūčio 31 d. pasirašo Pasvalio r. Daujėnų pagrindinės mokyklos atstovai (direktorius, už įstaigos turtą materialiai atsakingas asmuo, vyriausiasis buhalteris), Pasvalio Lėvens pagrindinės mokyklos ir Pasvalio r. Pumpėnų gimnazijos atstovai (direktorius, už įstaigos turtą materialiai atsakingas asmuo, vyriausiasis buhalteris) bei Pasvalio rajono savivaldybės administracijos įgalioti asmenys (atsakingi vykdytojai – reorganizuojamas juridinis asmuo, reorganizavime dalyvaujantys juridiniai asmenys ir Pasvalio rajono savivaldybės administracija). 21. Pasvalio Lėvens pagrindinei mokyklai ir Pasvalio r. Pumpėnų gimnazijai perduotas nekilnojamasis turtas įregistruojamas teisės aktų nustatyta tvarka.

22. Reorganizuojama Pasvalio r. Daujėnų pagrindinė mokykla atsiskaito su paslaugų teikėjais iki 2020 m. rugpjūčio 31 d.

23. Reorganizuojamos Pasvalio r. Daujėnų pagrindinės mokyklos finansinius įsipareigojimus po reorganizavimo perims Pasvalio Lėvens pagrindinė mokykla ir Pasvalio r. Pumpėnų gimnazija. Pasvalio r. Daujėnų pagrindinės mokyklos administracija sudaro biudžeto išlaidų įvykdymo ataskaitas (ketvirtinė, metinė) mokyklos, kaip juridinio asmens, pasibaigimo (išregistravimo iš Juridinių asmenų registro) dienos būklei ir jas pateikiaPasvalio rajono savivaldybės administracijos direktoriui bei pasirašo priėmimo–perdavimo aktą ir perduoda jį Pasvalio Lėvens pagrindinės mokyklos direktoriui ir Pasvalio r. Pumpėnų gimnazijos direktoriui.

24. Visi Pasvalio r. Daujėnų pagrindinės mokyklos dokumentai bus perduoti Pasvalio Lėvens pagrindinei mokyklai ir Pasvalio r. Pumpėnų gimnazijai teisės aktų nustatyta tvarka. Pasvalio r. Daujėnų pagrindinės mokyklos direktorius sudaro dokumentų apyrašus ir perduoda iki 2020 m. rugpjūčio 31 d. visus įstaigos dokumentus ir jų apyrašus pagal aktą teisių ir pareigų perdavimo momentu Pasvalio Lėvens pagrindinės mokyklos direktoriui ir Pasvalio r. Pumpėnų gimnazijos direktoriui.

25. Pasvalio r. Daujėnų pagrindinės mokyklos antspaudas ir spaudai, pasirašius turto ir dokumentų perdavimo ir priėmimo aktus, nustatyta tvarka sunaikinami (atsakingas vykdytojas – reorganizuojamas juridinis asmuo).

26. Teisės aktų nustatyta tvarka iki 2020 m. rugpjūčio 31 d.:

26.1. Pasvalio r. Daujėnų pagrindinė mokykla išregistruojama iš Juridinių asmenų registro, pateikus prašymą išregistruoti ir įstaigos registravimo pažymėjimo originalą (atsakingas vykdytojas – reorganizuojamas juridinis asmuo).

26.2. Juridinių asmenų registre įregistruojami naujos redakcijos Pasvalio Lėvens pagrindinės mokyklos ir Pasvalio r. Pumpėnų gimnazijos nuostatai (atsakingas vykdytojas – reorganizavime dalyvaujantys juridiniai asmenys).

27. Reorganizavimo laikotarpiu Pasvalio r. Daujėnų pagrindinės mokyklos, Pasvalio Lėvens pagrindinės mokyklos ir Pasvalio r. Pumpėnų gimnazijos direktoriai neturi teisės, nesuderinę su Pasvalio rajono savivaldybės administracija, priimti į darbą naujų darbuotojų.

**VII SKYRIUS**

**BAIGIAMOSIOS NUOSTATOS**

28. Reorganizavimo laikotarpiu Pasvalio r. Daujėnų pagrindinės mokyklos, Pasvalio Lėvens pagrindinės mokyklos ir Pasvalio r. Pumpėnų gimnazijos direktoriai: užtikrina nepertraukiamą įstaigų veiklą; priima į darbą naujus darbuotojus tik suderinę su Pasvalio rajono savivaldybės administracija.

29. Pasvalio r. Daujėnų pagrindinė mokykla įpareigojama sudaryti tik tuos sandorius, kurie būtini įstaigos veiklai užtikrinti iki reorganizavimo pabaigos, o juos sudarant, informuoti kitas sandorių šalis apie įstaigos reorganizavimą.

30. Reorganizavimas vykdomas iš reorganizuojamo juridinio asmens ir reorganizavime dalyvaujančių juridinių asmenų patvirtintų biudžetinių asignavimų.

31. Reorganizavimo pabaiga – 2020 m. rugpjūčio 31 d.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_